Natzionale sarda de Bòcia

Sa Natzionale sarda de Bòcia est una rapresentativa de fùbalu (isport connotu in Sardigna siat cun cussu nùmene siat cun cussu de bòcia, chi est istadu cussu isseberadu dae sa FINS) de sa Sardigna, chi no est afiliada a sa FIFA ma a sa CONIFA, cunfederatzione de fùbalu internatzionale chi ponet in paris sas natzionales de natziones, etnias e pòbulos chene istadu, e est sa Natzionale de fùbalu de sa Sardigna.

 Istòria 

 Sas primas amistosas istòricas 
Sa prima aparitzione ufitziale documentada de una Natzionale sarda est de su 1990. Sa Natzionale inglesa fiat in Sardigna in ritiru pro sa preparatzione de sos Mundiales de Itàlia '90, in ue diat àere a pustis fintzas giogadu, in Casteddu, duas de sas tres partidas de sa fase a girones (contra a s'Egitu e a s'Irlanda). Fiat istada duncas allestita una formatzione de sos mègius giogadores sardos piscados dae sa Sèrie C e dae sos Diletantes pro pòdere afrontare sos inglesos in sa proa pre-mundiale. Sos primos giogadores a bestire sa màllia de sa natzionale de sa Sardigna, suta de Mariano Dessì, decanu de sos allenadores sardos de cudda època, sunt istados Nioi in ghenna, Spano, Moru, Bortolini e Tomasso in defensa, Francesco Marroccu (su chi diat divènnere prus a tardu diretore isportivu de su Casteddu), Martinez, Tolu e Ennas in tzentru-campu, Corda e Gianfranco Zola, ùnicu professionista e tando militante in su Nàpoli friscu de Iscudetu. In su segundu tempus sunt intrados fintzas Toffolon, Laconi, Carta, Nieddu, De Laura, Mura, Napoli, Fara, e Angioni. Sa partida est acabada 10-2 pro sos inglesos: in unu momentu fiat andada in avantàgiu sa Sardigna, ma petzi gràtzias a un'autogol voluntàriu de Steve McMahon in su primu minutu, in antis chi sos giogadores isolanos tocarent galu sa bòcia. Custu gestu aiat bòlidu rapresentare in manera metafòrica su chi diant èssere istadas eventuales atziones violentas de sos Hooligans, s'ala prus facinorosa de sos tifosos inglesos, in cussu tempus tìmidos in totu s'Europa. A pustis de cussa manifestatzione sa partida, pro more de s'ischilìbriu mannu de fortzas, fiat istada dominada dae s'Inghilterra, chi aiat signadu cun McMahon, una tripletta de Neil Webb e una de Peter Beardsley, una dopieta de Steve Bull e una retze de David Platt. Pro Tomasso, in cada manera, b'at àpidu su matessi sa glòria de signare su primu gol de s'istòria de sa Natzionale.
Fiant colados 7 annos in antis de si torrare a bìdere un'iscuadra sarda in campu. In su trìulas de su 1997, in su Quadrivio de Nùgoro, gràtzias a su dirigente nugoresu de su partidu indipendentista sardu Sardigna Natzione Indipendentzia Francesco Cesaraccio, fiat istada organizada un' amistosa intre sas natzionales de sas Ìsulas sorres, Sardigna e Còrsica.Bustianu Cumpostu - NATZIONALE SARDA 2019 - GIOGAT CRAS IN NUGORO MA EST GIUSTU A AMMENTARE ISCHIT NATZIONALE SARDA 1998 A diferèntzia de sa truma pro sa partida contra sos inglesos, s'iscuadra teniat medas calciadores professionistas e su mègius de su fùbalu sardu de tando. Su Commissàriu Tècnicu est istadu Tastaia Giagnoni, chi at mutidu in ghenna Gianfranco Pinna e Giuseppe Nioi. In defensa Gian Battista Scugugia, Vittorio Pusceddu, Gianluca Festa e Salvatore Matrecano. In tzentru-campu Pier Giovanni Rutzittu, Marco Sanna, Pietro Garau, Massimiliano Panes, Alessandro Manca, Igor Martzianu e duos fìgios de emigrados: su sardu-tedescu Sergio Dischentes e su sardu-olandesu Daniel Agus. In atacu Gianfranco Zola, Tomaso Tatti, Roberto Manca, Roberto Cau, Emanuele Matzuzzi e unu àteru emigradu, su sardu-belga Antonio Lai. De notare su fatu chi su portieri Nioi e Zola sunt istados sos ùnicos cunvocados in ambos sos apuntamentos, diveninde gai primatistas in sa classìfica de presèntzias. Sa partida fiat istada echilibrada e aiat bintu sa Sardigna pro 1-0 cun unu gol a su de binti minutos de su segundu tempus de Zola.FINS - Federatzione Isport Natzionale Sardu: #SardinianFootballHistory (Pàgina ufitziale Facebook)

 Sos primos tentativos de afiliatzione internatzionale 
Custa operatzione est abarrada ocasionale, e petzi 11 annos a pustis s'est torradu a faeddare de Natzionale Sarda. In su 2008, difatis, a Gonnos Fanàdiga est istada fundada sa Lega Federale Calcio Sardigna (sighende s'esèmpiu de sa Lega Federale Calcio Padania) dae Giampiero Sogus cun, comente a vitze-presidente, su chi tando fiat sìndigu de sa bidda a sos pees de su Monte Linas, Sisinnio Zanda. Comente a cussigeris bi fiat s'albergatore Marco Sardu e comente a segretàriu s'abogadu Franco Loi. Deretu sa Lega benit iscrita a sa NF-Board, tando dedita a s'organizatzione de sas cumpetitziones "No-FIFA", intre sas cales sa VIVA World Cup.

Fintzas abarrende ufitzialmente iscrita a sa cunfederatzione mundiale finas a s'isorvimentu suo, peruna natzionale sarda est istada mai costituida, mancu pro fàghere amistosas, si non pro unu torneu amatoriale in Toscana in ue Sogus matessi at iscritu un'iscuadra a nùmene "Sardigna" ma cun giogadores toscanos sena orìgines isolanas.

 S'era FINS e s'afiliatzione a sa CONIFA 
alt=|thumb|Logotipu de sa Federatzione Isport Natzionale Sardu (FINS), federatzione isportiva nàschida in su 2012 e chi dae su 2018 gestit fintzas s'iscuàdra de fùbalu.
In su 2012, gràtzias a initziativas culturales de su partidu polìticu indipendentista ProgReS, benit creada sa Federatzione Isport Natzionale Sardu (FINS), cun s'obietivu de sa creatzione de issèberos natzionales sardos, non limitados petzi a su fùbalu. Sas primas esperièntzias difatis sunt relativas a sa creatzione de sa Natzionale de fùbalu a 5, chi siat in su 2012 siat in su 2013 intrat in campu in antis in Fordongianus e a pustis in Nùgoro pro duas amistosas cun s'issèberu omòlogu de sa Catalugna.

In su matessi tempus, in su 2013, pro neghe de de s'arribu malasortadu in Sardigna de su Tziclone Cleopatra, chi at causadu 19 vìtimas, sa sotziedade sarda aiat torradu a propònnere sa costitutzione de un'issèberu de fùbalu, fintzas petzi pro un'amistosa de benefitzèntzia in gradu de collire dinare pro sas vìtimas e pro sa ricostrutzione de sos tzentros abitados corfidos dae sa perturbazione. Pro s'organizatzione si fiat ofertu su giornalista de Assèmini Vittorio Sanna, radiocronista de sas partidas de su Casteddu pro s'emittente privada Radiolina e si fiat postu in cuntatu cun sos medas giogadores professionistas sardos de s'època. A s'incumintzu s'organizatzione cheriat fàghere un'amistosa contra su matessi Casteddu, ma su chi tando fiat presidente, Massimo Cellino, no aiat dadu su cunsensu. S'aiatt intentadu posca duncas de organizare una àtera amistosa contra sa Còrsica e fiat istada fissada fintzas sa data a maju de s'annu imbeniente, ma a sa fine no si nd'aiat fatu prus nudda.

Petzi 5 annos a pustis sos progetos de Sanna e s'organizatzione de sa FINS ant tentu sutzessu e su 13 de santugaine de su 2018 sa federatzione at annuntziadu s'afiliatzione a sa CONIFA (Confederation of Independent Football Associations), organismu internatzionale màssimu pro su fùbalu chi no est afiliadu a sa FIFA chi agrupat totu sas “natzionales chene istadu” e organizat, intre sas vàrias cumpetitziones, sa Copa de su mundu CONIFA, trofeu chi est andadu a remplasare sa VIVA World Cup organizada in suta de s'ègida de sa NF-Board. In su matessi momentu a s'intrada in CONIFA, sa FINS at annuntziadu sa partetzipatzione a sos Europeos de su 2019 in Artsakh.</ref> Sa chida imbeniente at annuntziadu su commissàriu tècnicu nou suo, su sardu de Triè Bernardo Mereu, allenadore istòricu sardu chi at ghiadu formatziones isolanas in medas campionados de professionista e interregionales.

Sa prima partida de s'era FINS, sa de tres in totale de s'istòria de sa Natzionale, est istada giogada su 19 martzu 2019 in s'Istàdiu Franco Frogheri de Nùgoro contra a sos Istrangios de Sardigna, una truma formada dae sos mègius istràngios militantes in sas formatziones diletantìsticas sardas, e est istada binta dae sos sardos pro 7-1. In retze Francesco Virdis de su Savona cun una tripleta, Daniele Molino de su Sanremese, Samuele Spano de su Budune e Toni Gianni de su Latte Dolce. Pro s'ocasione sunt istados cunvocados prus de 50 giogadores: sos tzìrculu professionistas però, pro neghe de s'istajone isportiva in cursu, no ant dadu s'ab pro sa partetzipatzione. S'iscuadra est istada tando assentada dae giogadores diletantes ebbia, francu sos duos giogadores de s'Altzaghena e Robert Acquafresca (Sion) e Paolo Dametto (Feralpisalò) cun custos ùrtimos duos chi però sunt abarrados in banchita.

Su 6 de maju de su 2019 sa FINS at annuntziadu su ritiru de sa partetzipatzione sua a sa Copa de sos Campiones de Fùbalu CONIFA 2019 in Artsakh, pro neghe de sa mancàntzia de garantzias organizativas e logìsticas pro cunsentire a sa Natzionale, fata de giogadores professionistas, de afrontare una trasferta gasi remenosa, detzidende de impreare su tempus pro s'organizatzione de s'amistosa contra a sa Còrsica. Nointames s'abbandonu de sa manifestatzione, sa federatzione at garantidu sa permanèntzia in sa CONIFA.

In su 2 de làmpadas de su matessi annu, in Terranoa, b'at àpidu su primu trofeu Simeoni-Simon Mossa intre sa Natzionale Sarda e sa Natzionale Corsa, sa prima partida internatzionale de s'era FINS. Sa partida est istadu bintu dae sa Còrsica a sos rigores pro 5 a 2, e sa torrada est istada fissada pro su 2020 in Ajaccio.

Su 25 ghennàrgiu 2020 sa FINS, at annuntziadu s'allenadore nou Vittorio Pusceddu (ex difensore chi at giogadu, intre totus sas àteras iscuadras in carriera, cun su Casteddu, S.S.C. Nàpoli, A.C/A.C.F. Fiorentina e Torinu F.C.) chi at pigadu su ruolu de Bernardo Mereu a pustis de un'annu de gestione.

In su 2022 sa federatzione previdiat de cumpètere in sa Copa Europea de Fùbalu CONIFA 2022 e s'iscuadra est istada sortegiada cun Contea de Nitza e Duas Sitzìlias, ma a sa fine in maju ant isseberadu de si retirare de su torneu pro resones de seguridade e de colare a sa pianificatzione de una Tournèe Internatzionale contra Còrsica, Sitzìlia e Malta, cun custa ùrtima chi diat pòdere èssere sa prima aversària UEFA de s'istòria issoro a pustis de sa prima partida inaugurale contra a s'Inghilterra.

 Colores e sìmbulos 

 Colores 
Dae sa gestione FINS, su colore printzipale impreadu est su birde craru ca, comente narat sa federatzione, est "unau richiamu istòricu e un'aùguriu a chi sa Sardigna torret, fintzas in su campu de su giogu de bòcia, a unu tempus de floridesa culturale e econòmica, gioghende e aberende·si in prima persona a su mundu".

 S'istemma 
S'istemma de sa Natzionale est un'iscudu attundadu cun elementos diferentes pigados dae sa cultura sarda. In s'ala de subra, in subra de s'isfundu birde est presente s'iscrita, in limba sarda, Sardigna e Natzionale de Bòcia. In s'ala printzipale sunt imbetzes presentes sos clàssicos Bator moros, fintzas si cun sa rughe de Santu Giòrghi in versione birde. In su tzentru de sa rughe, a pustis, in intro de unu pentàgonu birde pigadu dae s'istandard icònicu de sa bòcia de fùbalu, b'at un'àrbore irraighinadu istilizadu, su sìmbulu de su Giudicadu de Arborea, ùrtima entidade rapresentante sa Sardigna indipendente e sìmbulu chi totora caraterizat in unu muntone de variantes diferentes sos istemmas de prus de 80 comunas de s'Ìsula.

 Divisa 
In su primu incontru contra s'Inghilterra de su 1990 s'XI sardu est intradu in campu cun una màllia bianca cun minujas e collete a polu asulos, e sos caltzones rujos. In sa segunda esperièntzia de su 1997 sa formatzione at impreadu unu cumpletu totu ruju cun una bandera de sos bator moros manna in petorras. In su 2018, a pustis de sa fundatzione noa de sa truma, sunt istadas presentadas sas màllias ufitziales noas prodùidas dae s'isponsor tècnicu Eye Sportswear. Pro sa prima màllia est istada isseberada una divisa bianca cun minujas birdes de medas tonalidades e una trama chi ammentat sos recramos tìpicos de s'artesania sarda in s'ala tzentrale de sa divisa, colores pigados dae su Giudicadu de Arborea, mentras pro sa màllia de trasferta s'est optadu pro una divisa totu ruja cun revessos biancos, in onore de sa bandera de sos bator moros.. 

 Records individuales 

 Tabella agiornada a su 19 de martzu de su 2019. Su grassetu indicat giogadores galu in fainas in natzionale.

Record de presèntziasRecord de retzesRecord de presèntzias comente a capitanuPos.GiogadorePerìoduPresèntziasRetzesPos.GiogadorePerìoduRetzesPresèntziasRetzes/pr.Pos.GiogadorePres. capitanu1Gianfranco Zola1990-1997211Francesco Virdis2019-3131Gianfranco Zola12Giuseppe Nioi1990-19972 -52Tomasso19901111Vittorio Pusceddu12Daniele Bianchi2019-1111Claudio Pani12Daniele Molino2019-1112Samuele Spano2019-1112Toni Gianni2019-1117Gianfranco Zola1990-1997120.5

 Capitanos 

 1990: Gianfranco Zola
 1997: Vittorio Pusceddu
 2019-: Claudio Pani

 Commissàrios tècnicos 

 1990: Mariano Dessì
 1997: Gustavo Giagnoni
 2018-2020: Bernardo Mereu
 2020-: Vittorio Pusceddu

 Partetzipatziones internatzionales 
AnnuResurtaduGVSGFGS Lapònia 2014Non fiat galu in sa CONIFA - - - - - - Abcàsia 2016Non fiat galu in sa CONIFA - - - - - - Bona 2018Non fiat galu in sa CONIFA - - - - - - Matzedònia de su Norte 2020annulladu - - - - - -Totale000000

 Copa europea de fùbalu CONIFA 
AnnuResurtaduGVSGFGS Terra de sos Sìculos 2015border|20x20pxNon fiat galu in sa CONIFA - - - - - - Tzipru Nord 2017Non fiat galu in sa CONIFA - - - - - - Artsakh 2019border|20x20pxretirada000000Nitza 2022 retiradaTotale000000

 Iscuadra atuale 
Lista de sos giogadores cunvocados pro s'amistosa de su 19 de martzu de su 2019 in s'Istàdiu Franco Frogheri de Nùgoro contra sos Istràngios de Sardigna, una rapresentativa de istràngios militantes in Sardigna.

 CT:  Bernardo Mereu

Presèntzias, retzes e numeratzione agiornadas a su 24 de martzu de su 2019.
N.Pos.GiocadoreData de nàschida (edade)Pres.RetzasIscuadra1PMarco Ruzittu15 làmpadas 1991 (33 annos)1 -0border|class=noviewer|20x20px|Sardegna Arzachena99PAlessandro Lai1º ghennàrgiu 2000 (25 annos)1 -1border|class=noviewer|20x20px|Sardegna Latte Dolce*PSimone Aresti15 martzu 1986 (38 annos)0 -0border|class=noviewer|20x20px|Sardegna Cagliari*PMauro Vigorito22 maju 1990 (34 annos)0 -0border|class=noviewer|20x20px|Italia Lecce2DAlessio Fadda4 santugaine 1995 (29 annos)10border|class=noviewer|20x20px|Sardegna Atletico Uri3DSimone Varrucciu11 cabudanne 1992 (32 annos)10border|class=noviewer|20x20px|Sardegna Budoni4DMarco Cabeccia25 maju 1987 (37 annos)10border|class=noviewer|20x20px|Sardegna Latte Dolce6DAntonio Usai21 trìulas 1993 (31 annos)10border|class=noviewer|20x20px|Sardegna Tortolì15DGiampaolo Sirigu3 martzu 1994 (31 annos)10border|class=noviewer|20x20px|Italia Delta Porto Tolle26DPaolo Dametto28 làmpadas 1993 (31 annos)00border|class=noviewer|20x20px|Italia Feralpisalò27DMarco Russu15 santugaine 1995 (29 annos)10border|class=noviewer|20x20px|Sardegna Nuorese*DFederico Boi10 trìulas 1991 (33 annos)00border|class=noviewer|20x20px|Sardegna Castiadas*DAntonio Aldo Caracciolo28 làmpadas 1994 (30 annos)00border|class=noviewer|20x20px|Italia Cremonese*DAndrea Congiu19 nadale 1993 (31 annos)00border|class=noviewer|20x20px|Sardegna Lanusei*DDario Del Fabro24 martzu 1995 (29 annos)00border|class=noviewer|20x20px|Italia Cremonese*DEmerson Ramos Borges16 austu 1980 (44 annos)00border|class=noviewer|20x20px|Italia Potenza*DRiccardo Idda26 nadale 1988 (36 annos)00border|class=noviewer|20x20px|Italia Cosenza*DDavide Moi7 làmpadas 1985 (39 annos)00border|class=noviewer|20x20px|Sardegna Arzachena*DNicola Murru16 nadale 1994 (30 annos)00border|class=noviewer|20x20px|Italia Sampdoria*DSimone Pinna17 santugaine 1997 (27 annos)00border|class=noviewer|20x20px|Sardegna Olbia*DFrancesco Pisano29 abrile 1986 (38 annos)00border|class=noviewer|20x20px|Sardegna Olbia16CStefano Mereu8 abrile 1987 (37 annos)10border|class=noviewer|20x20px|Sardegna Atletico Uri19CAndrea Porcheddu19 austu 1999 (25 annos)10border|class=noviewer|20x20px|Sardegna Arzachena21CDaniele Bianchi21 trìulas 1988 (36 annos)11border|class=noviewer|20x20px|Sardegna Latte Dolce23CClaudio Pani  class=noviewer|15x15px11 martzu 1986 (39 annos)10border|class=noviewer|20x20px|Malta Sliema Wanderers41CToni Gianni8 martzu 1995 (30 annos)11border|class=noviewer|20x20px|Sardegna Latte Dolce43CAlessandro Masala17 santandria 1996 (28 annos)10border|class=noviewer|20x20px|Sardegna Latte Dolce*CFrancesco Bianco23 santandria 2000 (24 annos)00border|class=noviewer|20x20px|Sardegna Torres*CFrancesco Bombagi7 cabudanne 1989 (35 annos)00border|class=noviewer|20x20px|Italia Pordenone*CSalvatore Burrai26 maju 1987 (37 annos)00border|class=noviewer|20x20px|Italia Pordenone*CDavide Carrus19 martzu 1979 (45 annos)00border|class=noviewer|20x20px|Sardegna Castiadas*CAlessandro Deiola1º austu 1995 (29 annos)00border|class=noviewer|20x20px|Sardegna Cagliari*CAndrea Demontis10 ghennàrgiu 1995 (30 annos)00border|class=noviewer|20x20px|Sardegna Lanusei*CFrancesco Dettori2 martzu 1983 (42 annos)00border|class=noviewer|20x20px|Italia Potenza*CRiccardo Doratiotto7 làmpadas 1999 (25 annos)00border|class=noviewer|20x20px|Sardegna Cagliari*CAndrea Feola26 làmpadas 1992 (32 annos)00border|class=noviewer|20x20px|Italia Bari*CDaniele Giorico1º ghennàrgiu 1992 (33 annos)00border|class=noviewer|20x20px|Italia Virtus Verona*CStefano Guberti6 santandria 1984 (40 annos)00border|class=noviewer|20x20px|Italia Siena*CPietro Ladu2 làmpadas 1995 (29 annos)00border|class=noviewer|20x20px|Sardegna Lanusei*CKarim Laribi20 abrile 1991 (33 annos)00border|class=noviewer|20x20px|Italia Verona*CAlessandro Masia28 cabudanne 1995 (29 annos)00border|class=noviewer|20x20px|Italia Sandonà 1922*CMarco Mancosu22 austu 1988 (37 annos)00border|class=noviewer|20x20px|Italia Lecce*CMattia Muroni6 abrile 1996 (28 annos)00border|class=noviewer|20x20px|Sardegna Olbia*CGiuseppe Nuvoli16 santandria 1987 (37 annos)00border|class=noviewer|20x20px|Sardegna Arzachena9ARobert Acquafresca11 cabudanne 1987 (37 annos)00border|class=noviewer|16x16px|Svizzera Sion10AFrancesco Virdis16 ghennàrgiu 1985 (40 annos)13border|class=noviewer|20x20px|Italia Savona20ASamuele Spano7 trìulas 1994 (30 annos)11border|class=noviewer|20x20px|Sardegna Budoni22APaolo Palmas4 austu 1993 (31 annos)10border|class=noviewer|20x20px|Sardegna Latte Dolce25AAlessandro Cadau1º santugaine 1984 (40 annos)10border|class=noviewer|20x20px|Sardegna Muravera42AEmanuele Fini30 abrile 2000 (24 annos)10border|class=noviewer|20x20px|Sardegna Latte Dolce56ADaniele Molino15 ghennàrgiu 1987 (38 annos)11border|class=noviewer|20x20px|Italia Sanremese -ANicolò Sanna5 cabudanne 1999 (25 annos)10border|class=noviewer|20x20px|Italia Latina*AAndrea Cocco8 abrile 1986 (38 annos)00border|class=noviewer|20x20px|Italia Padova*AMatteo Mancosu22 nadale 1984 (40 annos)00border|class=noviewer|20x20px|Italia Virtus Entella*AGiuseppe Mastinu9 santugaine 1991 (33 annos)00border|class=noviewer|20x20px|Italia Spezia*AAntonio Mesina11 ghennàrgiu 1993 (32 annos)00border|class=noviewer|20x20px|Sardegna Castiadas*ADaniele Ragatzu21 cabudanne 1991 (33 annos)00border|class=noviewer|20x20px|Sardegna Olbia*AAndrea Sanna25 ghennàrgiu 1983 (32 annos)00border|class=noviewer|20x20px|Sardegna Arzachena*AStefano Sarritzu19 maju 1992 (32 annos)00border|class=noviewer|20x20px|Sardegna Torres*AMarco Sau3 santandria 1987 (37 annos)00 chentze contratu*ALuigi Scotto18 cabudanne 1990 (34 annos)00border|class=noviewer|20x20px|Italia Mantova

 *: Sos giogadores indicados cun s'asteriscu no ant retzidu dae sas sotziedades propietàrias de su cartellinu su nudda-osta pro leare parte a s'amistosa.

 Partidas giogadas 
DatatCumpetitzioneLoguIstàdiuIscuadra de domoAcasagiadosResurtaduTabellinu5 làmpadas 1990AmistosaAristanis, SardignaIstàdiu Cumonale Tharros Sardigna 2-10trìulas 1997AmistosaNùgoro, SardignaIstàdiu Quadrivio Sardigna Còrsica1-019 martzu 2019AmistosaNùgoro, SardignaIstàdiu Franco Frogheri Sardigna Istràngios de Sardigna20x20pxRapresentativa de giogadores istràngios militantes in Sardigna7-12 làmpadas 2019AmistosaTerranoa, SardignaIstàdiu Bruno Nespoli Sardigna Còrsica2-515 maju 2022AmistosaTorpè, SardignaCampu Isportivu Tonino CossuTorpèSardigna1-13

 Organigramma 
De su situ web ufitziale de sa Federatzione Isport Natzionale Sardu:

 Riferimentos 

 Artìculos ligados 

 FINS - Federatzione Isport Natzionale Sardu

 Ligàmenes esternos 



Categoria:Fùbalu in Sardigna
Categoria:Isport
Categoria:Sardigna
Categoria:Natzionalismu sardu